techiaith/cofnodycynulliad_en-cy huggingface dataset:
English: The meeting that was held in that area, I think, was a lively meeting where you had a lot of those views expressed. We are seeking to continue to ensure that we do hold public events across the whole of the Valleys region, to ensure that we are able to listen to and to move forward on the basis of what we hear. One of the issues that we've found through the last year or so of public engagement, as the Member well knows, is that this is a plan from the Valleys and not just for the Valleys. It's something that has been designed for people in the Valleys, across the whole of the Valleys. But, at the same time, we need to take strategic decisions, and it is simply not possible to have a strategic hub in every single valley, in every single constituency, in every single town and village across the whole of the Valleys region. That is the last thing we need at the moment. We need bold, strategic visions. We need delivery, we need investment and we need to bring people together. This Government needs to act as a leader and a catalyst, and this Government will certainly do that.
Welsh: Roedd y cyfarfod a gynhaliwyd yn yr ardal honno, rwy'n credu, yn gyfarfod bywiog lle y mynegwyd llawer o'r safbwyntiau hynny. Rydym yn ceisio sicrhau ein bod yn cynnal digwyddiadau cyhoeddus ledled rhanbarth y Cymoedd, i sicrhau ein bod yn gallu gwrando a bwrw ymlaen ar sail yr hyn rydym yn ei glywed. Un o'r pethau rydym wedi'i ganfod yn ystod y flwyddyn neu ddwy ddiwethaf o ymgysylltu cyhoeddus, fel y gŵyr yr Aelod yn iawn, yw bod hwn yn gynllun sy'n deillio o'r Cymoedd ac nid yn unig ar gyfer y Cymoedd. Mae'n rhywbeth sydd wedi cael ei gynllunio ar gyfer pobl yn y Cymoedd, ar hyd a lled y Cymoedd. Ond ar yr un pryd, mae angen i ni wneud penderfyniadau strategol, ac nid yw'n bosibl cael hyb strategol ym mhob cwm, ym mhob etholaeth, ym mhob tref a phentref ar draws rhanbarth y Cymoedd. Dyna'r peth diwethaf rydym ei angen ar hyn o bryd. Rydym angen gweledigaethau strategol a beiddgar. Rydym angen cyflawni, rydym angen buddsoddiadau ac rydym angen dod â phobl at ei gilydd. Mae'r Llywodraeth hon angen gweithredu fel arweinydd ac fel catalydd, a bydd y Llywodraeth hon yn sicr o wneud hynny.
English: Can I offer my congratulations, as well, Cabinet Secretary? I was slightly more excited to see that the Llynfi valley was included in your plans. But I do presume that you've already spoken to Bridgend County Borough Council about what your expectations of them are going to be, not just in terms of what they're going to do, but what the outcomes are going to be in this. I heard what you said to Dai Lloyd about there being an element of co-production in the design of this, but I think that's yet to be seen. I wonder if you could tell us who is going to be primarily responsible for the delivery of local action plans so that we know where to direct our scrutiny outside this Chamber.
Welsh: A gaf fi eich llongyfarch hefyd, Ysgrifennydd y Cabinet? Roeddwn ychydig yn fwy cynhyrfus o weld bod cwm Llynfi yn cael ei gynnwys yn eich cynlluniau. Ond rwy'n tybio eich bod eisoes wedi siarad â Chyngor Bwrdeistref Sirol Pen-y-bont ar Ogwr ynglŷn â pha ddisgwyliadau fydd gennych ohonynt, nid yn unig o ran yr hyn y byddant yn ei wneud, ond beth fydd canlyniadau hyn. Clywais yr hyn a ddywedasoch wrth Dai Lloyd ynglŷn â'r ffaith bod elfen o gydgynhyrchu yn y broses o gynllunio hyn, ond nid wyf yn credu ein bod wedi gweld hynny eto. Rwy'n meddwl tybed a allech ddweud wrthym pwy fydd yn bennaf gyfrifol am ddarparu cynlluniau gweithredu lleol fel ein bod yn gwybod lle i gyfeirio ein gwaith craffu y tu allan i'r Siambr hon?
English: Well, let me say that I am responsible for the delivery of the plan as a whole, and you can scrutinise me on that. But, let me say that Bridgend County Borough Council have been very quick to tell me what their expectations are of me as well. I don't think there was so much a sense of me telling them what I wanted from them; they were certainly very anxious to tell me what they expected of me, and I'm grateful to the Member for Ogmore, who facilitated many of those conversations and who facilitated the meetings that we had to discuss those issues. We had a very, very successful public meeting in Maesteg, where we led a long conversation with people from those valleys about how we want to see the strategic hub in north Bridgend developing into the future. I hope that Members will continue to scrutinise me on the delivery of the Valleys taskforce project and plan. I can see there's a great interest in that this afternoon. We had hoped, of course, to hold a Government debate on this matter earlier in the month, and perhaps that's something I will reschedule for the new year.
Welsh: Wel, gadewch i mi ddweud mai fi sy'n gyfrifol am gyflawni'r cynllun yn ei gyfanrwydd, a gallwch graffu ar fy ngwaith ar hynny. Ond gadewch i mi ddweud bod Cyngor Bwrdeistref Sirol Pen-y-bont ar Ogwr wedi bod yn gyflym iawn i ddweud wrthyf beth y maent yn ei ddisgwyl gennyf hefyd. Nid wyf yn credu ei fod yn ymwneud yn gymaint â fi'n dweud beth roeddwn ei eisiau ganddynt hwy; roeddent yn sicr yn awyddus iawn i ddweud wrthyf beth roeddent yn ei ddisgwyl gennyf fi, ac rwy'n ddiolchgar i'r Aelod dros Ogwr, a hwylusodd lawer o'r sgyrsiau hynny ac a hwylusodd y cyfarfodydd a gawsom i drafod y materion hynny. Cawsom gyfarfod cyhoeddus llwyddiannus iawn ym Maesteg, lle cawsom sgwrs hir â phobl o'r cymoedd hynny ynglŷn â sut rydym eisiau gweld yr hyb strategol yng ngogledd Pen-y-bont ar Ogwr yn datblygu yn y dyfodol. Gobeithiaf y bydd yr Aelodau'n parhau i graffu ar y modd rwy'n cyflawni prosiect a chynllun tasglu'r Cymoedd. Gallaf weld bod diddordeb mawr yn y mater hwnnw y prynhawn yma. Roeddem wedi gobeithio cynnal dadl ar y mater hwn yn amser y Llywodraeth yn gynharach yn y mis, wrth gwrs, ac efallai y bydd hynny'n rhywbeth y byddaf yn ei aildrefnu ar gyfer y flwyddyn newydd.
English: There are significant opportunities for digital to support service transformation in the public services in Wales. Consideration of digital or automated solutions should be built into the development of new policies or services.
Welsh: Mae yna gyfleoedd sylweddol i dechnoleg ddigidol gefnogi'r broses o drawsnewid gwasanaethau yn y gwasanaethau cyhoeddus yng Nghymru. Dylid rhoi ystyriaeth i gynnwys atebion digidol neu awtomataidd wrth ddatblygu polisïau neu wasanaethau newydd.
English: Thank you, Cabinet Secretary, and can I welcome you to your new role? The most recent Public Policy Institute for Wales report for the Welsh Government predicts that a third of Welsh jobs are projected to be impacted by automation, but would the Cabinet Secretary agree that automation isn't something to try and halt; it's something to try and harness? These advances in technology present opportunities for public sector innovation and improvements in service delivery, freeing up people from routine tasks to deliver better public services. But, of course, there are private sector companies trying to tout it as a way of cutting jobs. So, to avoid hard-pressed councils from taking an ad hoc approach, would the Cabinet Secretary agree that a strategic approach is needed? And will he commit to a review of how local authorities can be supported to use automation for the improvement of public services and ensure they are equipped to meet the challenges ahead?
Welsh: Diolch i chi, Ysgrifennydd y Cabinet, ac a gaf fi eich croesawu i'ch rôl newydd? Mae adroddiad diweddaraf Sefydliad Polisi Cyhoeddus Cymru ar gyfer Llywodraeth Cymru yn rhagweld y bydd traean o swyddi yng Nghymru yn cael eu heffeithio gan awtomatiaeth, ond a fuasai Ysgrifennydd y Cabinet yn cytuno nad yw awtomatiaeth yn rhywbeth y dylem geisio ei atal; mae'n rhywbeth y dylem geisio ei harneisio? Mae'r datblygiadau hyn mewn technoleg yn cynnig cyfleoedd i arloesi yn y sector cyhoeddus a gwella'r modd y darparir gwasanaethau, gan ryddhau pobl o orfod gwneud tasgau cyffredin i ddarparu gwasanaethau cyhoeddus gwell. Ond wrth gwrs, mae yna gwmnïau sector preifat sy'n ceisio ei bedlera fel ffordd o gael gwared ar swyddi. Felly, er mwyn rhwystro cynghorau sydd o dan bwysau rhag mabwysiadu dull ad hoc o weithredu, a fuasai Ysgrifennydd y Cabinet yn cytuno bod angen dull strategol? Ac a wnaiff ymrwymo i gynnal adolygiad o sut y gellir cynorthwyo awdurdodau lleol i ddefnyddio awtomatiaeth ar gyfer gwella gwasanaethau cyhoeddus a sicrhau eu bod yn barod i wynebu'r heriau sydd o'u blaenau?
English: Can I say, Presiding Officer, I'm very happy to do that? I'm very happy to look at how our public services can deliver through digital and ensure that those opportunities are maximised. I'd be very happy to continue the conversation with the Member if he has ideas on how that might be achieved. I know he interviewed the Permanent Secretary on this matter in the Public Accounts Committee last month, and I hope that she was able to assure him, alongside the chief digital officer of the Welsh Government, Caren Fullerton, that the Welsh Government is and has a delivery plan on this matter for public services within our remit. But, clearly, if local authorities and - . Local authorities will be delivering services that they are responsible for, and if the Member wishes to continue the conversation on that matter, I'd be very happy to continue that with the Member concerned.
Welsh: A gaf fi ddweud, Lywydd, fy mod yn hapus iawn i wneud hynny? Rwy'n hapus iawn i edrych ar sut y gall ein gwasanaethau cyhoeddus gyflawni trwy gyfrwng technoleg ddigidol a sicrhau y manteisir i'r eithaf ar y cyfleoedd hynny. Buaswn yn hapus iawn i barhau â'r sgwrs gyda'r Aelod os oes ganddo syniadau ynglŷn â sut y gellid cyflawni hynny. Gwn ei fod wedi cyfweld yr Ysgrifennydd Parhaol ar y mater hwn yn y Pwyllgor Cyfrifon Cyhoeddus fis diwethaf, a gobeithiaf ei bod wedi llwyddo i'w sicrhau, gyda phrif swyddog digidol Llywodraeth Cymru, Caren Fullerton, fod gan Lywodraeth Cymru gynllun cyflawni ar y mater hwn ar gyfer gwasanaethau cyhoeddus yn rhan o'n cylch gwaith. Ond yn amlwg, os yw awdurdodau lleol a - . Bydd awdurdodau lleol yn darparu gwasanaethau y maent yn gyfrifol amdanynt, ac os yw'r Aelod yn dymuno parhau â'r sgwrs ar y mater hwnnw, buaswn yn hapus iawn i wneud hynny gyda'r Aelod dan sylw.
English: Cabinet Secretary, it's clear that automation is going to extend to the professional classes as well, such as doctors and many working in the health sector, but also others giving professional advice, and advice through local authorities and the civic sector in general. I think what's important is that much of this will offer a great way to complement those services, basically allowing people to have more time with the professionals they interface with, and for those professionals to put the information - the diagnostic information, for instance - that they're getting from artificial intelligence into a context, and then the follow-up work and ensuring the well-being of that person is foremost in whatever service they're getting. So, I'm not sure it's going to devastate job prospects for everyone, but it will need new protocols and very careful training in how to use this new technology, and that's something, if we want efficient public service, we must be very much aware of.
Welsh: Ysgrifennydd y Cabinet, mae'n amlwg y bydd awtomatiaeth yn ymestyn i'r dosbarthiadau proffesiynol yn ogystal, megis meddygon a llawer o bobl sy'n gweithio yn y sector iechyd, ond eraill hefyd sy'n rhoi cyngor proffesiynol, a chyngor drwy awdurdodau lleol a'r sector dinesig yn gyffredinol. Rwy'n credu mai'r hyn sy'n bwysig yw y bydd llawer o hyn yn cynnig ffordd wych o ategu'r gwasanaethau hynny, gan ganiatáu i bobl gael mwy o amser gyda'r gweithwyr proffesiynol y maent yn rhyngwynebu â hwy yn y bôn, a bod y gweithwyr proffesiynol hynny'n gallu rhoi'r wybodaeth - y wybodaeth ddiagnostig, er enghraifft - y maent yn ei chael o ddeallusrwydd artiffisial mewn cyd-destun, ac yna'r gwaith dilynol a sicrhau mai llesiant yr unigolyn hwnnw sy'n dod gyntaf ym mha wasanaeth bynnag y maent yn ei gael. Felly, nid wyf yn siŵr y bydd yn dinistrio rhagolygon swyddi i bawb, ond bydd angen protocolau newydd a hyfforddiant gofalus iawn o ran sut i ddefnyddio'r dechnoleg newydd hon, ac os ydym eisiau gwasanaethau cyhoeddus effeithlon, mae hynny'n rhywbeth y bydd yn rhaid i ni fod yn ymwybodol iawn ohono.
English: I very much agree with the Member's observations. I will say that I see digital opportunities as a means of extending, deepening and broadening the opportunities we have to serve the public and to enable the public to access services more easily than is possible at present. I would urge all service providers to look at how they can positively and proactively approach service delivery to ensure that we expand the digital services currently available, but do so in a way that doesn't exclude those who are unable to access such services.
Welsh: Rwy'n cytuno'n llwyr â sylwadau'r Aelod. Rwyf am ddweud fy mod yn gweld cyfleoedd digidol fel ffordd o ymestyn, dyfnhau ac ehangu'r cyfleoedd sydd gennym i wasanaethu'r cyhoedd ac i alluogi'r cyhoedd i gael mynediad at wasanaethau'n haws nag sy'n bosibl ar hyn o bryd. Buaswn yn annog yr holl ddarparwyr gwasanaethau i edrych ar sut y gallant ddarparu gwasanaethau mewn ffordd gadarnhaol a rhagweithiol er mwyn sicrhau ein bod yn ehangu'r gwasanaethau digidol sydd ar gael ar hyn o bryd, ond ein bod yn gwneud hynny mewn ffordd nad yw'n eithrio'r rhai nad ydynt yn gallu cael mynediad at wasanaethau o'r fath.
English: Presiding Officer, I understand that you have given permission for questions 6 and 7 to be grouped. Our priority is to ensure we provide effective services that meet the needs of service families in areas such as health, housing and employment. Examples of these are the housing pathway, Veterans' NHS Wales and the development of an employment pathway for service personnel leaving the forces, as well as veterans.
Welsh: Lywydd, deallaf eich bod wedi caniatáu i gwestiynau 6 a 7 gael eu grwpio. Ein blaenoriaeth yw sicrhau ein bod yn darparu gwasanaethau effeithiol sy'n diwallu anghenion teuluoedd aelodau o'r lluoedd arfog mewn meysydd megis iechyd, tai a chyflogaeth. Enghreifftiau o'r rhain yw'r llwybr tai, GIG Cymru i Gyn-filwyr a datblygiad llwybr cyflogaeth ar gyfer personél sy'n gadael y lluoedd arfog, yn ogystal â chyn-filwyr.
English: I'd like to thank you, Cabinet Secretary, for your answer and join others in congratulating you on your new role. RCT council recently received a gold award from the Ministry of Defence for its commitment to its armed forces community. It's the first and, so far, the only council in Wales to do so. Will you offer your congratulations to RCT, and how will you promote this best practice across Wales?
Welsh: Hoffwn ddiolch i chi am eich ateb, Ysgrifennydd y Cabinet, ac ymuno ag eraill i'ch llongyfarch ar eich rôl newydd. Yn ddiweddar, cafodd Cyngor Bwrdeistref Sirol Rhondda Cynon Taf wobr aur gan y Weinyddiaeth Amddiffyn am ei ymrwymiad i gymuned y lluoedd arfog. Dyna'r cyngor cyntaf a'r unig gyngor yng Nghymru i wneud hynny hyd yma. A wnewch chi longyfarch Rhondda Cynon Taf, a sut y byddwch yn hyrwyddo'r arfer gorau hwn ledled Cymru?
English: I'm grateful to the Member for her kind remarks, and I'm sure that all of us will join you in congratulating RCT council in their award. I know it's a prestigious award, which recognises the outstanding support that the council has given to our armed forces community. I'm sure that everybody is very proud of the work that RCT does, and I'm sure that we would wish to extend our congratulations. In terms of extending best practice, I hope that the conversation that we had during the debate on our armed forces last week would be a means of delivering that sort of best practice across the whole of Wales. We do have a strategy and a programme for doing this, and I will speak to my officials to ensure that the best practice we have observed in RCT is included in that, and that others across the country have an opportunity to share in that best practice.
Welsh: Rwy'n ddiolchgar i'r Aelod am ei sylwadau caredig, ac rwy'n siŵr y bydd pob un ohonom yn ymuno â chi i longyfarch Cyngor Bwrdeistref Sirol Rhondda Cynon Taf ar eu gwobr. Gwn ei bod yn wobr uchel ei bri, sy'n cydnabod y cymorth rhagorol y mae'r cyngor wedi'i roi i gymuned ein lluoedd arfog. Rwy'n siŵr fod pawb yn falch iawn o'r gwaith y mae Rhondda Cynon Taf yn ei wneud, ac rwy'n siŵr y buasem yn dymuno eu llongyfarch. O ran hyrwyddo arferion gorau, rwy'n gobeithio y buasai'r sgwrs a gawsom yn ystod y ddadl ar ein lluoedd arfog yr wythnos diwethaf yn ffordd o sicrhau'r math hwnnw o arfer gorau ar hyd a lled Cymru gyfan. Mae gennym strategaeth a rhaglen ar gyfer gwneud hyn, a byddaf yn siarad â fy swyddogion i sicrhau bod yr arferion gorau rydym wedi'u gweld yn Rhondda Cynon Taf yn cael eu cynnwys yn hynny, a bod ardaloedd eraill ar draws y wlad yn cael cyfle i rannu'r arferion gorau hyn.
English: Cabinet Secretary, one of the recommendations in the report that we discussed last week was the suggestion that Wales ought to have an armed forces commissioner in order to identify the sort of best practice that Vikki Howells just referred to, and to ensure that that was shared widely across the country, and that people were held to account for their delivery against the armed forces covenant. I would be grateful to know whether this is something that you, as the Minister responsible for the armed forces, will consider putting in place here in Wales. I think it would give the veteran community and our armed forces family here in Wales some confidence about the continued commitment of your Government to the armed forces.
Welsh: Ysgrifennydd y Cabinet, un o'r argymhellion yn yr adroddiad a drafodasom yr wythnos diwethaf oedd yr awgrym y dylai Cymru gael comisiynydd y lluoedd arfog er mwyn nodi'r math o arferion gorau y mae Vikki Howells newydd gyfeirio atynt, ac i sicrhau eu bod yn cael eu rhannu'n eang ledled y wlad, a bod pobl yn cael eu dwyn i gyfrif am eu cyflawni yn erbyn cyfamod y lluoedd arfog. Hoffwn gael gwybod a yw hyn yn rhywbeth y byddwch chi, fel y Gweinidog sy'n gyfrifol am y lluoedd arfog, yn ystyried ei roi ar waith yma yng Nghymru. Rwy'n credu y buasai'n rhoi rhywfaint o hyder i gymuned y cyn-filwyr a theulu ein lluoedd arfog yma yng Nghymru ynghylch ymrwymiad parhaus eich Llywodraeth i'r lluoedd arfog.
English: Presiding Officer, in replying to the debate last week, I gave an undertaking that I would consider all of the recommendations of the cross-party group with an open mind. I reiterate that undertaking this afternoon. I have also agreed to attend a meeting of the all-party group on the armed forces, and I reiterate again my commitment to doing that, and to continuing the conversation that we started last week on how we continue to support the armed forces and veterans community in this country.
Welsh: Lywydd, mewn ymateb i'r ddadl yr wythnos ddiwethaf, rhoddais addewid y buaswn yn ystyried pob un o argymhellion y grŵp trawsbleidiol gyda meddwl agored. Rwy'n ailadrodd yr ymrwymiad hwnnw y prynhawn yma. Rwyf wedi cytuno hefyd i fynychu cyfarfod y grŵp trawsbleidiol ar y lluoedd arfog, ac rwy'n ailadrodd fy ymrwymiad i wneud hynny, ac i barhau â'r sgwrs a ddechreuasom yr wythnos diwethaf ar sut y gallwn barhau i gefnogi cymuned y lluoedd arfog a chyn-filwyr yn y wlad hon.
English: Cabinet Secretary, may I also welcome you to your role? We owe a huge debt of gratitude to our armed forces. The best way of repaying that debt is to ensure that we look after them and their families. Servicemen and women may need additional help with financial products due to multiple postings. The families of these personnel may require additional mental health care and support. The children of serving personnel may need additional support due to a lack of continuity as a result of moving schools. Therefore, Cabinet Secretary, how do you plan to strengthen the armed forces covenant in Wales, to ensure that we support our serving personnel in every possible way, and that they and their families have priority access to public services?
Welsh: Ysgrifennydd y Cabinet, a gaf fi hefyd eich croesawu i'ch rôl? Mawr yw ein diolch i'r lluoedd arfog. Y ffordd orau o ad-dalu'r ddyled yw sicrhau ein bod yn edrych ar eu hôl hwy a'u teuluoedd. Efallai y bydd aelodau o'r lluoedd arfog angen help ychwanegol gyda chynhyrchion ariannol oherwydd eu bod yn gorfod adleoli'n aml. Mae'n bosibl y bydd teuluoedd y personél hyn angen gofal a chymorth iechyd meddwl ychwanegol. Mae'n bosibl y bydd plant aelodau o'r lluoedd arfog angen cymorth ychwanegol oherwydd diffyg parhad o ganlyniad i newid ysgol. Felly, Ysgrifennydd y Cabinet, sut rydych yn bwriadu atgyfnerthu cyfamod y lluoedd arfog yng Nghymru, i sicrhau ein bod yn cefnogi ein lluoedd arfog ym mhob ffordd bosibl, a bod ganddynt hwy a'u teuluoedd fynediad blaenoriaethol at wasanaethau cyhoeddus?
English: The delivery on the covenant was something that I debated last week, and I'm happy to reiterate the points that I made last week. The covenant isn't simply delivered by a speech or by a gesture or by a debate. It's delivered by public service workers and the whole community, day in, day out. We ensure that we monitor the delivery of all of our commitments - the commitments that we've made in this area - and we will continue to monitor that and ensure that people are able to access exactly the services that the Member has outlined, day in, day out. I'm grateful to all Members who took part in the debate last week. I'm also grateful for the work of the all-party group, which scrutinises Government in an informal way on this matter but also seeks to identify all the areas where there is a belief or a view that the Government needs to improve its service delivery and has further work to do. Last week, I accepted that I would look at all of the recommendations of that all-party group report with an open mind. I've already reiterated that commitment this afternoon, and I will attend another meeting of that group in order to continue this conversation.
Welsh: Mae cyflawni'r cyfamod yn rhywbeth rwyf wedi'i drafod yr wythnos diwethaf, ac rwy'n hapus i ailadrodd y pwyntiau a wneuthum yr wythnos diwethaf. Nid yw'r cyfamod yn cael ei gyflawni'n syml drwy araith neu ddangos ewyllys da neu drwy ddadl. Caiff ei gyflawni gan weithwyr gwasanaethau cyhoeddus a'r gymuned gyfan ddydd ar ôl dydd. Rydym yn sicrhau ein bod yn monitro cyflawniad ein hymrwymiadau i gyd - yr ymrwymiadau rydym wedi'u gwneud yn y maes hwn - a byddwn yn parhau i'w monitro a sicrhau bod pobl yn gallu defnyddio'r union wasanaethau a amlinellwyd gan yr Aelod ddydd ar ôl dydd. Rwy'n ddiolchgar i'r holl Aelodau a gymerodd ran yn y ddadl yr wythnos ddiwethaf. Rwyf hefyd yn ddiolchgar am waith y grŵp trawsbleidiol, sy'n craffu ar waith y Llywodraeth mewn ffordd anffurfiol ar y mater hwn ond sydd hefyd yn ceisio nodi pob maes lle y ceir cred neu farn fod angen i'r Llywodraeth wella'r modd y mae'n darparu gwasanaeth a bod ganddi fwy o waith i'w wneud. Yr wythnos diwethaf, derbyniais y buaswn yn edrych ar bob un o argymhellion adroddiad y grŵp trawsbleidiol gyda meddwl agored. Rwyf eisoes wedi ailadrodd yr ymrwymiad hwnnw y prynhawn yma, a byddaf yn mynychu cyfarfod arall o'r grŵp hwnnw er mwyn parhau â'r sgwrs hon.